บริษัท สยามเวลเนสกรุ๊ป จำกัด (มหาชน) หรือ SPA เป็นธุรกิจอะไร
SPA เป็นผู้ดำเนินธุรกิจด้านสปาเพื่อสุขภาพ และธุรกิจที่เกี่ยวเนื่องกับธุรกิจสปา
ธุรกิจของ SPA แบ่งเป็น 4 กลุ่ม คือ
1) ธุรกิจสปา ส่วนนี้สร้างรายได้ให้ SPA มากที่สุด
2) ธุรกิจโรงแรมและร้านอาหาร ส่วนนี้ SPA ไม่ได้เน้นมากนัก
3) ธุรกิจการจำหน่ายผลิตภัณฑ์สปา ส่วนนี้คือการใช้พื้นที่ภายในร้านให้เกิดประโยชน์ นอกจากจะให้แ ขกนั่งรอแล้วยังทำเป็นพื้นที่ขายของไปในตัวด้วย
4) กิจการโรงเรียนเกี่ยวกับการนวดแผนไทย ส่วนนี้ทำเพื่อให้หมอนวดของ SPA มีใบประกาศว่าได้ผ่านการเรียนนวดแล้ว และเพื่อควบคุมคุณภาพต่อไป
ในปัจจุบัน SPA มีสปาเปิดให้บริการรวมด้วยกันทั้งหมด 41 สาขา
ธุรกิจของ SPA แบ่งออกเป็น 3 แบรนด์ คือ
1) Let’s Relax 27 สาขา
2) RarinJinda Wellness Spa 3 สาขา
3) บ้านสวนมาสสาจ 11 สาขา
SPA ถือเป็นธุรกิจที่ได้ใช้ความเป็นไทย แล้วขายบริการที่มีคุณภาพได้ดีมาก ปัจจุบัน SPA มีสาขา 41 สาขา และมีมูลค่าหลักทรัพย์ตามราคาตลาดเกินหมื่นล้านเป็นที่เรียบร้อย
SPA ถือเป็นธุรกิจที่อยู่ในเทรนด์ ตอนนี้มีการขยายสาขาในรูปแบบ Franchise ทำให้สามารถขยายสาขาได้มากขึ้นและเร็วกว่าเมื่อก่อน ทำให้นอกจากจะได้รับความนิยมโดยคนที่รักการนวดแล้ว SPA ยังเป็นที่นิยมของนักลงทุนอีกด้วย
ข้อมูลการเงินรายบริษัท